
	PËR/ZA/TO:

	TEMA/SUBJEKAT/SUBJECT
	Procesverbal


Në bazë të nenit 49 të Ligjit për Vetëqeverisje Lokale (Ligji Nr. 03/L-040, GZRK numër 28/2008), nenit 32 paragrafi 1 të Statutit të Komunës së Junikut, dhe nenit 18 paragrafi 1 i Rregullores së punës së Kuvendit të Komunës së Junikut, KK - Junik mbanë këtë: 

                                                             PROCESVERBAL
Me rastin e mbajtjes së mbledhjes së pestë (5), të  Kuvendit të Komunës së Junikut, me datë: 29.05.2026, duke filluar në ora 10:00. Mbledhjen e hapi dhe e udhëhoqi Kryesuesi i Kuvendit Komunal të Junikut: z. Leonard Llolluni: i cili në fillim përshëndeti të gjithë të pranishmit në sallë, më pas e konstatoi se prezent ne sallën e kuvendit janë 14 anëtarët e Kuvendit të Konunës së Junikut.
Anëtarët prezent:
1. Leonard Llolluni-Kryesues,AAK
1. Bedrush Hoxha-anëtar,LDK 
1. Litafete Isufaj-anëtare, LDK 
1. Shpejtim Gacaferi- anëtar, LDK
1. Sadri Krasniqi- anëtar, LDK  
1. Floris Miroci-anëtar, LDK	
1. Blerta Syla-anëtare, LDK
1. Burim Kuçi-anëtar, AAK
1. Ajshe Gacaferi-anëtare, AAK
1. Aldi Gacaferi-anëtar,  AAK	
1. Arlinda Pepshi-anëtare, AAK 
1. Alfred Gaxherri-anëtar, AAK
1. Jetmir Tofaj-anëtar, LVV
1. Elsa Hima-anëtare, LVV
1. Lulzim Gacaferi-anëtar, LVV (Mungon)
                                                            

   

                                                  Rendi i ditës i paraparë

1. Shqyrtimi dhe Miratimi i Procesverbalit nga mbledhja e kaluar,	
2. Informatë mbi Zhvillimin e Turizmit në Komunën e Junikut,
3. Informatë lidhur me Qarkoren Buxhetore 2027/29,
4. Njoftim mbi Raportin e Përformancës për vitn 2024,
5. Raporti i Planit te Intergritetit,
6. Shqyrtimi dhe Miratimi i Inicimit të Procedurave për Plotësim-Ndryshimin e Rregullores për Kushte, Kriteret dhe Procedurat e Ndarjes së Subvencioneve, 
7. Të ndryshme

z.Jetmir Tofaj, përshëndetje për të gjithë, para se të kalojmë tek rendi i ditës, unë propozoj që të mbajmë një minutë heshtje në nderë dhe veprimtarisë të  znj. Drita Kuçi-Kastrati veprimtare e çështjes Kombëtare.

Një minutë heshtje

z.Leonard Llolluni, e qes në votim rendin e ditës të propozuar për mbledhjen e sotit, kush është për,?Për 14 vota, kundër 0 vota dhe abstenim 0 vota, konstatoi se rendi i ditës u miratua.

1. Shqyrtimi dhe Miratimi i Procesverbalit nga mbledhja e kaluar,	

z.Leonard Lolluni, kerkesë nuk ka, e qes ne votim procesverbalin nga mbledhja e kaluar kush është për? Për 14 vota, kundër 0 vota dhe abstenim 0 vota, konstatoi se procesverbali i mbledhjes se muajit prill 2026 u miratua.


2. Informatë mbi Zhvillimin e Turizmit në Komunën e Junikut,

Informatën e filloj z.Tafë Tofaj-Ud i Drejtorit në DZHE, i cili pasi që i përshëndeti të gjithë, fjalën e kaloj te zyrtarja për Turizëm në Komunen e Junikut znj.Shqipdona Shehu, e cila fillimisht i përshëndeti te gjithë më pas e informoj kuvendin mbi zhvillimin e turizmit në komunën e Junikut.

z.Jetmir Tofaj, faleminderit për këto informata, znj.Shqipdona Shehu, por mua po më intereson a është titulli i juaj zyrtare për turizëm në Komunen e Junikut/

z.Tafë Tofaj, znj.Shqipdona Shehu, është në kuadër të Drejtorisë së Zhvillimit Ekonomik, është e punësuara në qendrën informative për Turizëm.

z.Jetmir Tofaj, në njërën nga pikat që na informuat, that se investimi më i rëndësishme ifrastrukturore që ka përfunduar mbrenda vitit 2025 është asfaltimi i rrugës Junik-“Gropa e Erenikut”, është e vërtetë se ky projekt ka mbrri deri në “Gropën e Erenikut” por ende është i pa përfunduar si projekt, nëse ka përfunduar a ka pasur pranim teknik të këtij projekti.

z.Demokrat Ganijaj, përshëndetje për të gjithë, fillimisht e shfrytëzoj rastin qe të ju uroj festën e Kurban Bajramit të gjithëve, sa i perket projektit te rrugës Junik-Gjeravicë, është kryer vetëm asfaltimi, por janë edhe disa punime që duhen të zhvillohen, projekti ka afat deri në fund vitit të përfundoj, për momentin në “Gropë të Erenikut” është duke u punuar ura. e gjatë rrugës janë duke u vendosur anësoret e sigurisë.

3. Informatë lidhur me Qarkoren Buxhetore 2027/29,

Informatë lidhur me qarkoren buxhetore 2027-29 e bëri znj.Ardita Hoxha UD- drejtori në DBF, e cila fillimisht i përshëndeti te gjithë më pas e informoj kuvendin lidhur me qarkoren buxhetore 2027-29.

z.Shpejtim Gacaferi, përshëndetje për të gjithë, si material na edhe pak me vonesë, por si do qoftë nuk benë me u ankuar, kur ka kaluar korniza afatmesme buxhetore këtu ne kuvend për vitin 2025, parashikimi buxhetor për 2026-2028, ku ka qenë për vitin 2027 ka qenë rreth 100000€ buxheti me i vogël, ndërsa në informatë qe u tha sot na thuhet se buxheti per vitin 2027 është i njejtë, dhe ky fakt më gëzoj sepse buxheti duhet të rritet për çdo vit e jo të zvogëlohet.

z.Arten Hamza-Zyrtar i lartë për Buxhet- përshendetje për të gjithë, sa i përket qarkores buxhetore është e vërtet se kjo ka qenë ne vitin e kaluar, dhe nëse e shikoni parashikimin nga viti 2028 nga viti pasues prap ka një zbritje, me arsyetim te hyrjes ne fuqi i ligjit per regjistrimin e popullsisë dhe Komunës së Junikut se bashku me disa komuna tjera grandi i përgjishëm është ulur për shkak të numrit te popullsisë, por edhe ketë vit ministria e financave e ka marrë një vendim dhe e ka futur në qarkore buxhetore që ta mbulojë ketë diferencë.

z.Jetmir Tofaj, ajo qe po me intereson është programi komunal i investimeve publike, ku disa gjana po duken të pakuptimta, për ketë arsye po kërkoj sqarim shtesë, tek pika 24. Ndërtimi i shtegut të shëndetit parkut te qytetit dhe “Moronica”, cili eshtë parku i qytetit a nuk është “Moronica”? Parku i qytetit apo bëhet fjalë per diçka tjetër?! Pika 31. Blerja e ambulancës me paisje mjekësore, a nuk keni pranuar një donacion prej ministrisë së shëndetësisë?

znj.Ardita Hoxha, me duhet me ndërhy, para se të shkoni ne pyetjen e radhës,këtu ka një gabim ketë, kjo që je duke e theksuar qëndron ne qarkoren buxhetore 2025-2028, e qarkoren buxhetore jemi ka e diskutojmë do ta keni të plotë në muajin qershor për shqyrtim.

z.Arten Hamza, u cek nga drejtoresha se faza e planifikimit të buxhetit fillon me qarkoren e parë buxhetore e cila leshohet nga ministria e financave, ne sa po e kemi marë qarkoren, kryetari i komunës e ka formuar një grup punues me vendim, ku kryesues i ati krupi jamë unë, janë te përfshira te gjitha drejtoritë në planifikim të buxhetit, kemi filluar fazën e planifikimit, si grup punues e kemi planifikuar edhe orarin e ndëgjimeve publike, ku i kemi paraparë të njëjta ndëgjimet publike si ne vitin e kaluar, jemi ne fazën fillestare dhe ju kisha inkuaruar që edhe ju të kontribuoni qoftë si anëtarë të kuvendit por edhe të ndikoni tek qytatarët që të marin pjesë sa më shumë në këto ndëgjime publike, por edhe në kërkesat qe ju i keni dhe propozimet për me e pasuruar kronizen buxhetore.

4. Njoftim mbi Raportin e Përformancën për vitn 2024,

Njoftimin mbi raportin e peromances për vitin 2024 e bëri z.Rrustem Pepshi- koordinator i grupit punës për përfomancë, i cili fillimisht i përshëndeti të gjithë më pas e njoftoj kuvendin mbi raportin e përfomances për vitin 2024.

z.Jetmir Tofaj, unë e kam një vërejtje te materiali qe po e pranojmë, kur po hymë me i lexuar është e pa mundur sepse skanimi i dokumentit është shumë i dobët, dhe po e kemi të vështirë dhe të pa qartë se çka kemi pranuar si material, dhe unë ju kisha lutur që herave tjera të kemi material më të lexushëm dhe më të kjartë se çka permbanë materiali.

z.Rrustem Pepshi, zakonisht kur po ka materiale shumë faqe, po duhet me kompresuar materialin sepse nuk po mundemi me e dergu materialin me email, sepse email nuk por lejon material mbi 10 megabajt të dërgohen dhe për ketë arsye materiali po e humb kualitetin 


5. Raporti i Planit te Intergritetit,

Raportin e beri z.Rrustem Pepshi kordinator për integritet.

Prap u theksua kualiteti i materialit


6. Shqyrtimi dhe Miratimi i Inicimit të Procedurave për Plotësim-Ndryshimin e Rregullores për Kushte, Kriteret dhe Procedurat e Ndajes së Subvencioneve


Sqarimin dhe arsyetimin e kësaj pike e beri Nënkryetari i Komunes së Junikut, z.Besart Tofaj, i cili fillimisht i përshëndeti të gjithë më pas e sqaroi dhe e arsyetoi para anëtarëve te kuvendit inicimin e procedurave për plotësim ndryshimin e rregullores për kushte, kritere dhe procedurat për ndarjen e subvencioneve. 

z.Leonard Llolluni, kërkesë nuk ka, e qes në votim inincimin e procedurave për plotësim ndryshim të rregullores për kushte, kriteres dhe procedurat e ndarjes së subvencioneve, kush është për? Për 14 vota, kundër 0, vota dhe abstenim 0 vota, konstatoi se inicimi i procedurave për plotësim- ndryshim të rregullores për kushte, kritere dhe procedurat të ndarjes së subvencioneve u miratua.

7. Të ndryshme

z.Jetmir Tofaj, me datë 21.05 e kishim përvjetorin e Kuvendi te Junikut, dhe mua me intereson se pse nuk kishte asnjë shkrim për ketë përvjetorë, as nga Komuna e Junikut por as nga kryetari i Komunës, asnjë aktivitet, kur dihet se është një prej ngjarjeve më të mëdha të historisë së Junikut, ngjarje qe duhet te mburret secili prej nesh, dhe njekohsisht e kam si propozim që nëse ështe e mundur që në vitet në vijim të futet si ngjarje në orët mësimore si sqarim nga mësimdhënësit ne orën e parë në secilin përvjetor.

z.Burim Kuçi, përshëndetje për të gjithë, unë i kamë disa çeshtje, çeshtja e parë është te xhamija këtu në qendër, devijimi ne rrugën kryesore është duke shkaktuar rrezikshmëri, a do të ndërmerrni diçka që kjo të përmirsohet nëse po kur do të përmirësohet, çeshtja e dytë ka të bejë me zyrtarët komunal, gjatë mandatit te AAK, shumë zytar me shumë i shinim në kafe, se sa në vendin e punës, dhe ne mandatin tuaj të parë u pata gëzuar se patet fituar se thoja do te ndermerni masa, por tash jemi në mandatin e dytë dhe këta zyrtarë ende janë në avazin e vjetër, dhe unë po e ndjej veten shumë keq kur po i shohë ka dy tri orë në kafe, nëse nuk ndermer masa ti si kryetar i Komunës unë do ti thërras mediat dhe nga e Hena deri te Premten do ti filmojnë këta zyrtarë.

Z Jetmir Tofaj, çeshtjet e mija kanë të bëjnë me disa projekte , tani kemi përvjetorin e të rënëve ne “Zharre” dhe unë do pyes se a do të jetë rruga e gatshem për të shkuar që ti nderojmë këta Heronjë, dhe dy shqetësime të banorëve, njeri ka të bejë me murin mbrojtës këtu afër të Kontrolla Teknike te shtepja e z.Valdet Gaxherri, dhe shqetësimi tjetër i qytetarëve ka të bejë me rrugën drejtë “Qestajve” te epërme, një pjese e rrugës është duke rrëshqitur.

z.Burim Kuçi, meqë jemi në pikën të ndryshme unë prap e ngriti si shqetësim rrjetin publik të ndriqimit ne lagjen “Berishë”, kur do te ndërmerrni masa?

z.Demokrat Ganijaj, ndriqimi publik në lagjen “Berishë” mbrenda javësh do të përfundoj, për ketë zotohem.

z.Aldi Gacaferi, përshëndetje për te gjithë, drejtor kisha dashtë te zotohi edhe për ndriqim në qendër të Junikut pas qe po u perfundojkan gjatë javës.

z.Zenun Shala, përshëndetje për të gjithë, sa i përket rrugës për ne “Zharre” ne nga java e ardhshme do të fillojmë me riparimin e kësaj rruge, në tender është qitur nga viti i kaluar ka qenë tender dy vjeqar dhe kjo rrugë do të përfundoj deri me 28 Korrik, ndërsa sa i perket murit mbrojtës, edhe kjo është në tender nga viti i kaluar, mirë por në mungesë të mjeteve të cilat i ka marrë kontrata Kolektive 

z.Leonard Llolluni, e shpalli të mbyllur mbledhjen e Majit 2026.



 Procesmbajtësi:                                                                                        Kryesuesi i Kuvendit 
z. Esat Hoxha                                                                                               z. Leonard Llolluni
_______________                                                                                              __________________

